Konsert Akar Manifestasi Akustika M. Nasir

Konsert Akar Manifestasi Akustika M. Nasir ialah konsert oleh penyanyi dan penulis lagu Malaysia, M. Nasir. Konsert ini diumumkan pada September 1995 dan diadakan pada 26 Oktober 1995 di Dewan Merdeka, Pusat Dagangan Dunia Putra (PWTC), Kuala Lumpur. Menerusi konsert ini, M. Nasir mempersembahkan sebanyak 17 lagu, dengan iringan daripada 24 pemuzik tempatan dan antarabangsa. Konsert ini menjadi kejayaan komersial dan menerima pelbagai ulasan daripada pengkritik muzik.

Konsert
Pada 28 September 1995, Harian Metro melaporkan bahawa M. Nasir akan bergabung tenaga dengan 24 pemuzik tempatan dan antarabangsa dalam satu konsert di yang dijadualkan berlangsung pada Oktober. Untuk konsert ini, Nasir memilih Akar Manifestasi sebagai tajuk kerana mahu menampilkan lagu yang dimainkan secara akustik atau lebih banyak menggunakan gitar.

Ia telah diumumkan bahawa konsert ini menelan belanja sebanyak RM250,000. Satu pameran telah diadakan di Pusat Penerangan dan Pelancongan (Matic) pada 20 Oktober bagi mempromosikan konsert ini.

Konsert Akar Manifestasi Akustika M. Nasir diadakan pada 26 Oktober 1995 di Dewan Merdeka, Pusat Dagangan Dunia Putra (PWTC), Kuala Lumpur. Diiringi oleh 12 orang pemuzik bertali dari Filipina yang dipimpin oleh Eddie Marzuki dan para pemuzik tempatan iaitu Yan (Bass), Aznan (gitar), Rafi (gitar), Mohar (seruling), Zul Mahad (piano), S Atan (akordian), Tom (dram), Addie (saksofon), Mohd Rejab (trombon) dan Cony Soliano (trompet), konsert yang dihadiri seramai 3,000 penonton, menyaksikan M. Nasir telah mempersembahkan sebanyak 17 lagu lama dan baharu.

Kumpulan Freshies muncul sebagai penyanyi latar. Nasir telah menjemput penyanyi yang diundang khas dari Indonesia, Ebiet G. Ade. Mereka berduet menyampaikan sebuah lagu berjudul "Khabar buat Kawan". Konsert berakhir dengan M. Nasir menyanyikan lagu "Apokalips" sebagai lagu perpisahan.

Senarai lagu

Tarikh konsert

Rujukan

Konsert jelajah M. Nasir
1995 di Malaysia